Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2737

8. évfolyam A Történelem tanulásának céljai a 8. évfolyamon Váljanak képessé a tanulók biztonsággal tájékozódni a történelmi térben és időben. Tudják a tanult történelmi fogalmakat, ismereteket aktualizálni. Fejlődjön történelmi problémamegoldó gondolkodásuk. Váljanak képessé sokrétű és sok műfajú ismeretforrások feldolgozására és felhasználására az önálló ismeretszerzés során. Alakuljon ki megfelelő szemléletük és készségük a legújabb korból származó tárgyi és szöveges források vizsgálatához és elemzéséhez. Ismerjék meg a legújabb korral kapcsolatos kiemelkedő történettudományi eredményeket. Szerezzenek elemi szintű ismereteket a történettudomány módszereinek sajátosságairól. Váljanak képessé a különböző kultúrák, korok és korszakok több szempontú összehasonlítására. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. AZ ELSŐ VILÁGHÁBORÚTÓL A NAGY VÁLSÁGIG ISMERETEK TANULÁSA AZ ELSŐ VILÁGHÁBORÚTÓL A NAGY VÁLSÁGIG TERJEDŐ KORSZAK TÖRTÉNELMÉBŐL 1. Az első világháború. Ismeretek tanulása az első világháborúról; történelmi időben és térben való tájékozódás; fogalmak ismerete és helyes használata; történelmi eseményeket alakító tényezők feltárása. Tudja, milyen történelmi események kapcsolódnak a következő dátumokhoz:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes